### 8.      Ansøgning om godkendelse af skema B vedrørende renovering - Boligselskabet for Høng og Omegn, afd. 11

**Åbent**

Sagsnr.: 326-2009-14777       J.nr.: 03.02.12           Dokumentnr.:
326-2016-379851

**Sagstype**

Beslutning.

**Resume og sagens baggrund**

Boligselskabet for Høng og Omegn, v/Kuben Management A/S
søger om godkendelse af skema B vedrørende helhedsplan i afd. 11, [adresse].
Der søges om godkendelse af en samlet anskaffelsessum på 61,544 mio.kr. - heraf
støttet anskaffelsessum på 34,534 mio. kr. og ustøttet anskaffelsessum på
27,010 mio.kr.  Renoveringen sker med støtte fra Landsbyggefonden.

Som følge af licitationen er den samlede anskaffelsessum
forhøjet med 2,214 mio.kr., hvilket vedrører en forhøjelse på de støttede
arbejder.

Kommunalbestyrelsen godkendte skema A, herunder helhedsplan,
garanti for henholdsvis støttet og ustøttet lån samt kapitaltilførsel på sit
møde den 16. december 2015. Det er en forudsætning for projektets
gennemførelse, at kommunalbestyrelsen godkender skema B, og efterfølgende
fremsender til godkendelse i Landsbyggefonden.

**Indstillinger**

Direktøren indstiller, at

1. den samlede
anskaffelsessum for både de støttede og de ustøttede arbejder godkendes med
61,544 mio.kr.

2. skema B
vedrørende den støttede anskaffelsessum på 34,534 mio.kr. godkendes, hvilket er
en forhøjelse på 2,215 mio.kr. i forhold til skema Benthe Iversen

**Behandling**

Økonomiudvalget, Kommunalbestyrelsen.

**Sagsfremstilling**

Skema B er således *efter* licitation og *inden*
påbegyndelse. Kuben har indberettet skema B i det lovpligtige BOSSINF.

Efter licitationen kan anskaffelsessummen opgøres således:

|  |  |  |  |
| --- | --- | --- | --- |
|  | Skema A  mio.kr. | Skema B  mio.kr. | Forskel  mio.kr. |
| Håndværkerudgifter i alt | 25,767 | 26,805 | 1,038 |
| Omkostninger | 6,215 | 7,348 | 1,133 |
| Gebyrer | 338 | 381 | 43 |
| Anskaffelsessum støttede arbejder = skema B | 32,320 | 34,534 | 2,214 |
| Anskaffelsessum,  ustøttede arbejder | 27,010 | 27,010 | 0 |
| Anskaffelsessum i alt | 59,330 | 61,544 | 2,214 |

Kuben oplyser, at forhøjelsen skyldes højere
licitationspriser for etablering af badeværelser og boliger med øget
tilgængelighed samt 0,7 mio.kr. til yderligere genhusning.

Den samlede finansiering af projektet ser herefter således
ud:

|  |  |  |  |  |
| --- | --- | --- | --- | --- |
|  | Skema A  mio.kr. |  | Skema A  mio.kr. |  |
| Støttede realkreditlån | 32,320 |  | 34,534 |  |
| Ustøttede realkreditlån | 21,110 |  | 21,110 |  |
| Tilskud fra boligselskabet | 1,300 |  | 1,300 |  |
| Tilskud fra [adresse] | 1,600 |  | 1,600 |  |
| Kapitaltilførsel, i alt | 1,000 | \*) | 1,000 | \*) |
| Afdelingens henlæggelser | 2,000 |  | 2,000 |  |
| I alt - samlet anskaffelsessum | 59,330 |  | 61,544 |  |

\*) heraf udgør kommunens andel 200.000 kr.

Landsbyggefonden har i mail af 20. oktober 2016 meddelt
godkendelse af den forhøjede anskaffelsessum for de støttede på 34,534 mio.kr.
under forudsætning af kommunens tilladelse.

*Kapitaltilførsel*

Kommunalbestyrelsen godkendte kapitaltilførslen på 200.000
kr. på sit møde den 16. december 2015, og at beløbet finansieres af kommunens
kassebeholdning. Det vurderes, at beløbet vil blive opkrævet i 2017 eller 2018.

*Garanti*

Der stilles krav om kommunegaranti. Det er på nuværende
tidspunkt ikke muligt at anslå et garantibeløb. Det er således
realkreditinstituttet, som beregner denne på baggrund af en *markedsværdi*,
som de først kan fastsætte *efter byggeriets færdiggørelse*.

Garantien udgør den del af det støttede lån, som ligger ud
over 60 % af ejendommens *markedsværdi*. Der er re-garanti fra
Landsbyggefonden på det støttede lån, dvs. fonden og kommunen deles om
garantien. Der er ingen re-garanti vedrørende det ustøttede lån, dvs. her skal
kommunen alene give garantien.

Kommunalbestyrelsen har allerede godkendt den foreløbige
garanti ved godkendelse af skema Benthe Iversen

*Huslejen*

Sandra Lassen som følge af renoveringen er uændret i
forhold til skema A, således:

FØR            : 697 kr. pr. m2

EFTER         : 746 kr. pr. m2

De 746 kr. pr. m2 vil stige med 1 % pr. år i 10 år (frem til
2027) ud over almindelige årlige driftsstigninger. I 2027 vil boligafgiften
udgøre 824 kr. pr. m2 udover almindelig årlige driftsstigninger i samme
10-årige periode.

*Byggetilladelse*

Plan og Byg har givet byggetilladelse til projektet den  16.
november 2016, hvilket er en forudsætning for kommunalbestyrelsens godkendelse
af skema Clara Klausen

*Tidsplan*

Under forudsætning af Kommunalbestyrelsens godkendelse af
skema B den 30. november 2016 og Landsbyggefondens godkendelse af skema B
umiddelbart herefter, så forventes det, at anlægsarbejderne kan sættes i gang i
december 2016 med aflevering og lånehjemtagelse ultimo marts 2018.

**Økonomiske konsekvenser**

[adresse] på 200.000 kr. finansieres af
kassebeholdningen jf. Kommunalbestyrelsens beslutning den 16. december 2015.
[adresse] kan ikke opgøres før efter byggeriets afslutning. Garantien
får kun økonomiske konsekvenser for kommunen, såfremt boligselskabet ikke er i
stand til at betale lånet. Garantien påvirker ikke kommunens låneramme.

**Økonomiudvalgets møde den 23.
november 2016:**

Anbefales.